Aо туго, трајеш ли за дуго
Aо туго, трајеш ли за дуго !
Туга ми је, јер ту драги није,
Драгог одзва Јелачићу бане,
Одзва бане њега у катане, 
Те у туги сад проводим дане.
Драгог одзва, а ја оста сама,
Па сад мене натерује мама, 
Да се удам, докле сам још млада,
У Турију за Грчића Рада. 
А ја велим мојој милој мајки: 
Нећу, мајко, веру погазити, 
Нећу старог дику оставити; 
Волем старог дике поздрављање, 
Нег’ Грчићев салаш и имање!

Извор  
Стеван Бошковић. 1862. Бачванске песме. Печатња Игњата Фукса: Нови Сад. стр. 36-37.

Српске лирске народне песме‎
Бачванске песме